
Evropski parlament,
–	ob upoštevanju predloga Komisije z dne 19. februarja 2025 o imenovanju Slavke Eley za članico Enotnega odbora za reševanje (C10‑0031/2025),
–	ob upoštevanju člena 56(6) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010[footnoteRef:1], [1:  	UL L 225, 30.7.2014, str. 1, ELI: http://data.europa.eu/eli/reg/2014/806/oj.] 

–	ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU[footnoteRef:2], [2:  	Sprejeta besedila, P8_TA(2019)0211.] 

–	ob upoštevanju svoje resolucije z dne 16. januarja 2020 o institucijah in organih ekonomske in monetarne Unije: preprečevanje nasprotij interesov po koncu zaposlitve v javnem sektorju[footnoteRef:3], [3:  	Sprejeta besedila, P9_TA(2020)0017.] 

[bookmark: _GoBack]–	ob upoštevanju člena 135 Poslovnika,
–	ob upoštevanju poročila Odbora za ekonomske in monetarne zadeve (A10‑0025/2025),
A.	ker člen 56(4) Uredbe (EU) št. 806/2014 določa, da se člani Enotnega odbora za reševanje iz točke (b) člena 43(1) imenujejo na podlagi sposobnosti, kvalifikacij, znanja na področju bančništva in financ ter izkušenj, ki so relevantne za finančni nadzor, regulacijo in reševanje bank;
B.	ker je Parlament zavezan zagotavljanju uravnotežene zastopanosti spolov na najvišjih položajih na področju bančnih in finančnih storitev; ker bi morale vse institucije in organi na ravni Unije in nacionalni ravni izvajati konkretne ukrepe za zagotavljanje uravnotežene zastopanosti spolov;
C.	ker je Komisija 15. januarja 2025 v skladu s členom 56(6) Uredbe (EU) št. 806/2014 sprejela ožji seznam kandidatov za člana Enotnega odbora za reševanje;
D.	ker je Komisija v skladu s členom 56(6) Uredbe (EU) št. 806/2014 seznam posredovala Parlamentu;
E.	ker je Komisija 19. februarja 2025 sprejela predlog o imenovanju Slavke Eley za članico Enotnega odbora za reševanje in ga posredovala Parlamentu;
F.	ker je Odbor za ekonomske in monetarne zadeve nato ocenil reference predlagane kandidatke za mesto članice Enotnega odbora za reševanje, zlasti glede na zahteve iz člena 56(4) Uredbe (EU) št. 806/2014;
G.	ker je Odbor za ekonomske in monetarne zadeve 3. marca 2025 poslušal predstavitev Slavke Eley, na kateri je podala uvodno izjavo, nato pa odgovarjala na vprašanja članov odbora;
1.	odobri imenovanje Slavke Eley za članico Enotnega odbora za reševanje za obdobje petih let;
2.	naroči svoji predsednici, naj ta sklep posreduje Evropskemu svetu, Svetu, Komisiji in vladam držav članic. 

